Upravno vijeće

Kino Edison, multimedijski centar za kulturno – turističke sadržaje

|  |  |  |
| --- | --- | --- |
|  |  |  |
|  |  |
|  |  |  |

**Z A P I S N I K**

S 2. sjednice Upravnog vijeća Ustanove „Kino Edison, multimedijski centar za kulturno – turističke sadržaje“, održane dana 17. ožujka 2023. godine, s početkom u 16,00 putem Microsoft Teams aplikacije

**PRISUTNI ČLANOVI VIJEĆA**: Ida Galović

 Sanja Zanki Pejić

**OSTALI PRISUTNI**: Marijana Tomičić, privremena ravnateljica Ustanove

 Danijela Družak Rade

Predsjednica Upravnog vijeća otvorila je sjednicu i pozdravila sve prisutne, te utvrdila kvorum kako bi donesene odluke bile pravovaljane.

Predsjednica je predložila sljedeći

**DNEVNI RED:**

1. Usvajanje zapisnika sa 1. sjednice Upravnog vijeća

2. Usvajanje Statuta Ustanove „Kino Edison, multimedijski centar za kulturno-turističke sadržaje“

3. Sadržaj programa rada Ustanove Kino Edison obzirom na održivost EU projekata u razdoblju

 izvještavanja

4. Razno

Predloženi dnevni red jednoglasno je usvojen.

**Ad.1. Usvajanje zapisnika sa 1. sjednice Upravnog vijeća**

Članice Upravnog vijeća, bez rasprave, jednoglasno su usvojile Zapisnik sa 1. sjednice Upravnog vijeća, koji im prethodno dostavljen elektroničkom poštom.

**Ad.2. Usvajanje Statuta Ustanove „Kino Edison, multimedijski centar za kulturno-turističke**

 **sadržaje“**

Privremena ravnateljica Marijana Tomičić izvijestila je članice Upravnog vijeća da je Gradsko vijeće Grada Karlovca na svojoj 21. sjednici održanoj 7.3.2023. godine donijelo Odluku o davanju suglasnosti na tekst Statuta Ustanove „Kino Edison, multimedijski centar za kulturno-turističke sadržaje“. Navedena Odluka (KLASA: 024-03/23-02/05, URBROJ: 2133-1-01/01-23-4) objavljena je u „Glasniku Grada Karlovca“ br. 4/23, te je stupila na snagu osmog dana od dana objave, odnosno 16. ožujka 2023. godine. Uz suglasnost Gradskog vijeća, Upravno vijeće Ustanove sada može usvojiti statut Ustanove „Kino Edison, multimedijski centar za kulturno-turističke sadržaje“, te je isti nakon toga potrebno objaviti na oglasnoj ploči Osnivača, a stupa na snagu osmi dan od dana objave na oglasnoj ploči.

Nakon svega prethodno iznesenog od strane privremene ravnateljice, predsjednica Upravnog vijeća dala je na glasovanje odluku o usvajanju Statuta Ustanove „Kino Edison, multimedijski centar za kulturno-turističke sadržaje“.

Jednoglasnom odlukom usvojen je Statuta Ustanove „Kino Edison, multimedijski centar za kulturno-turističke sadržaje“.

Odluka o usvajanju Statuta u prilogu je ovog zapisnika.

**Ad. 3. Sadržaj programa rada Ustanove Kino Edison obzirom na održivost EU projekata u**

 **razdoblju Izvještavanja-**

Izvjestiteljica ove točke dnevnog reda bila je privremena ravnateljica Marijana Tomičić koja je ukratko ispričala o napretku samog projekta. Također je s obzirom na uvjete EU projekta navela što će biti potrebno da kandidati za budućeg ravnatelja Ustanove Kino Edison stave u svoje programe rada i razvoja Ustanove za četverogodišnje razdoblje, a time je najavila i raspisivanje javnog natječaja za ravnatelja što će biti sljedeće o čemu će Upravno vijeće odlučivati.

**Ad. 4. Razno**

Sanja Zanki Pejić postavila je pitanje vezano za produženje roka trajanja projekta i predviđeno trajanje radova, na što je odgovor dala privremena ravnateljica navodeći da je zatraženo produženje roka trajanja projekta te da se očekuje da će isto biti i odobreno. Što se tiče predviđenog trajanja radova u svom odgovoru privremena ravnateljica navela je kako i postupak nabave opreme utječe na sami završetak građevinskih radova, te je teško trenutno definirati točan datum završetka radova.

Ida Galović pitala je što je sa parkirališnim mjestima i kako se planira riješiti to pitanje. Privremena ravnateljica na navedeno pitanje odgovorila je kako zgrada Kina Edison ne bi dobilo uporabnu dozvolu bez osiguranog parkirališta, pa je tako predviđeno da se za autobuse i u prilikama kada se očekuje veći broj dolazaka koristi parkiralište iza Hostela Bedem, a isto tako i parkiralište Gradske uprave u popodnevnim satima kada ga ne koriste zaposlenici.

Daljnjih tema za raspravljanje nije bilo.

Dovršeno u 16,35 sati.

Tajnica Upravnog vijeća Predsjednica Upravnog vijeća

 Danijela Družak Rade Ida Galović